2019ko Eurovision Abesti Lehiaketa

2019ko Eurovision Abesti Lehiaketa urtero ospatzen den Eurovision Abesti Lehiaketaren 64. edizioa izan zen. Tel Aviveko Expo Tel Aviv erakustazokan egin zen, Israelen. Ekitaldia hirugarren aldiz antolatu zuen Israelek. Finalerdiak maiatzaren 14an eta 16an izan ziren, eta final handia maiatzaren 18an.Tel Aviv to host Eurovision 2019! Aurkezleak Bar Refaeli, Erez Tal, Assi Azar eta Lucy Ayoub izan ziren.

Lehiaketako irabazlea Duncan Laurence bakarlari nederlandarra izan zen, "Arcade" kantuarekin. Herbehereen bosgarren garaipena izan zen. Bigarren postua Italiako Mahmoodentzat izan zen, "Soldi" kantuarekin. Errusiako Sergey Lazarevek, "Scream" abestiarekin, hirugarren postua lortu zuen; aurretik ere hirugarren gelditu zen Lazarev 2016ko edizioan. Epaimahai profesionalen gustukoena Ipar Mazedonia izan zen, eta telebozketaren gustokoena Norvegia.

41 herrialdek hartu zuten parte guztira, aurreko urtean baino bi gutxiagok.42 countries to compete in Eurovision 2019 Australiari parte hartzeko gonbidapena luzatu zitzaion Europako Irrati-Telebista Batasunaren eskutik bosgarren urtez. Bulgariak partaidetzari uko egin zion, irrati-telebista publikoaren arazo ekonomikoak medio. Ukrainak parte hartzeko izena emana zuen, baina partaidetza bertan behera utzi zuen, 2014tik Errusiarekin daukan gatazka medio.Ukraine withdraws from Eurovision 2019

 Kokapena 
Historian hirugarren aldiz, lehiaketa Israelek antolatu zuen, herrialdeak 2018ko edizioa irabazi ondoren Nettaren eskutik. Aurretik Jerusalemen egin zen ekitaldia, birritan, 1979an eta 1999an. Lizitazio prozesu bat burutuz, 2018ko irailaren 13an Tel Aviveko Expo Tel Aviv erakustazoka hautatu zuten 2019ko egoitza bezala Israelgo Irrati-difusioko Korporazio Publikoak (KAN) eta Europako Irrati-Telebista Batasunak (EBU).

Erakustazoka honen bigarren pabiloia erabili zen ekitaldirako, non 10.000 pertsona inguru sar daitezkeen.

Hasiera batean, ekitaldia Jerusalemen egingo zela baieztatu zuen Benjamin Netanyahu Israelgo lehen ministroak. Hala ere, Jerusalemen estatusa dela eta, herrialde batzuek ekitaldiari boikot egiteko aukerarik baldin bazen, EBUk beste hiri edota herrialde bat aukeratuko zuela jakinarazi zion KAN korporazioari eta israeldar gobernuari, israeldar prentsaren arabera.La UER en Israel: "Eurovisión no se hará en Jerusalén si los países se niegan a participar" Ondoren lizitazio prozesua zabaldu zen, eta Tel Avivez gain Jerusalem eta Eilat izan ziren hautagai ofizialak.Eurovision 2019: Three cities officially submit bids to host contest

 Formatua 
 Ikus-diseinua 
Edizioaren leloa, Dare to dream (euskaraz "Ausartu amets egiten") 2018ko urriaren 28an aurkeztu zen, eta bere ikus-diseinua 2019ko urtarrilaren 8an. Batera jarrita izar bat osatzen duten hiru hiruki erakusten ditu logo nagusiak. Infografia, apainketa, eszenatokiaren diseinua, eta merchandisina, besteak beste, ikus-diseinu honetan oinarritu ziren.All Aboard! Reaching for the stars: Theme artwork for Eurovision 2019 revealed!

 Aurkezleak 
2019ko urtarrilak 8an, KAN eta EBUk lehiaketaren lau aurkezleak ezagutarazi zituen. Bar Refaeli nazioarteko supermodeloa da, Erez Tal eta Assi Azar Keshet 12 telebista kate pribatuko ohiko aurkezleak dira, eta Lucy Ayoub KANeko ohiko aurkezlea da.Meet the Eurovision 2019 hosts: Bar Refaeli, Erez Tal, Assi Azar and Lucy Ayoub

 Artista gonbidatuak 
Lehen finalerdia aurreko urteko irabazle izan zen Nettak zabaldu zuen "Toy" abestuz, eta pausartean 1998ko garailea izan zen Dana Internationalek "Just the Way You Are" abestu zuen.Eurovision 2019: KAN teases Gal Gadot involvement, postcards, an all-star interval mash-up and more at EXPO Tel Aviv press conference

Bigarren finalerdiko pausartean, Shalva Band taldeak "A Million Dreams" abestu zuen.

Finala zabaltzeko, 1998ko irabazlea izan zen Dana Internationalek "Diva" eta "Tel Aviv" abestu zituen, 1973ko israeldar ordezkaria izan zen Ilanitek "Ey Sham" abestu zuen, eta 2015eko ordezkaria izan zen Nadav Guedjek "Golden Boy" abestu zuen. Lehiaketako emanaldien ondoren, Madonna nazioarteko superrizarrak "Like a Prayer" eta "Future" (Quavo raperoarekin) kantatu zituen.Madonna actuará durante el Festival de Eurovisión 2019 Horrez gain, aurreko urteko irabazlea izan zen Nettak "Nana Banana" kanta berria estreinatu zuen eta Conchita Wurst (2014ko irabazlea), Måns Zelmerlöw (2015eko irabazlea), Eleni Foureira (2018ko bigarren sailkatua), Verka Serduchka (2007ko bigarren sailkatua) eta Gali Atari (1979ko irabazlea) Eurovisioneko kanten pot-pourri batean aritu ziren. Idan Raichelek "Bo’ee – Come to Me" abestu zuen. Gal Gadot aktore eta modeloak agerpena egin zuen bideo batean.

 Finalerdien zozketa 
Herrialde partaideak bi finalerdietan banatzeko zozketa 2019ko urtarrilak 28an ospatu zen, Tel Aviveko Arte Museoan. Finalerdietako 36 partaideak 6 pototan kokatu ziren lehenik, bere bozketa joera historialaren arabera. Finalera zuzenik sailkatutako herrialdeek – Big 5 taldeko herrialdeak (Alemania, Erresuma Batua, Espainia, Frantzia eta Italia) eta herrialde antolatzailea (Israel) – zein finalerditan zegokien botoa ematea ere erabaki zuen zozketak.Eurovision’19: Semi-Final Allocation Draw to Take Place at Tel Aviv Museum of Art

1. potoa2. potoa3. potoa4. potoa5. potoa6. potoa 














 Ukrainak bertan behera utzi zuen partaidetza, zozketa ondoren hilabete bat beranduago. 
















 Lehiaketa 
Lehiaketak bi finalerdi eta final bat izan zituen. Big 5 taldeko herrialdeak (Alemania, Erresuma Batua, Espainia, Frantzia eta Italia) eta herrialde antolatzailea (Israel) zuzenki sailkatuak zeuden finalera. Gainontzako herrialdeak bi finalerdien artean banatu ziren, finalerdi bakoitzeko hamar lehen sailkatuak lortu zutelarik finalerako pasea.

 Finalerdiak 
 Lehen finalerdia 
Finalerdiko partaideez gain, Espainia, Frantzia eta Israeleri ere egokituko zitzaien botoa ematea. Taulan azpimarratutako herrialdeak pasa ziren finalera.

+Ordena Herrialdea Artista Abestia Euskarara itzulpena Hizkuntza Postua  Puntuak01Tamta "Replay" ErrepikapenaIngelesa914902 D mol "Heaven" Zerua Ingelesa164603 Darude feat. Sebastian Rejman "Look Away" Begirada kenduIngelesa172304 Tulia "Fire of Love (Pali się)" Maitasun-sua (Sutan daude)Poloniera, Ingelesa1112005 Zala Kralj & Gašper Šantl "Sebi" Zeure buruariEsloveniera616706 Lake Malawi "Friend of a Friend" Lagun baten laguna Ingelesa224207 Joci Pápai "Az én apám" Neure aitaHungariera129708 ZENA "Like It" Gustuko Ingelesa1012209 Nevena Božović "Kruna" (Круна) KoroaSerbieraErrepikatzen diren bi lerro ingelesez.715610 Eliot "Wake Up" Esna zaitezIngelesa137011 Oto Nemsadze "Keep on Going" Jarrai aurreraGeorgieraEsamolde bat abkhazieraz.146212  Kate Miller-Heidke "Zero Gravity" Zero grabitatea Ingelesa126113 Hatari "Hatrið mun sigra" Gorrotoa nagusituko daIslandiera322114  Victor Crone "Storm" Ekaitza Ingelesa419815 Conan Osíris "Telemóveis" MugikorrakPortugesa155116  Katerine Duska "Better Love" Maitasun hobea Ingelesa518517 Serhat "Say Na Na Na" Esan na na na IngelesaHiru hitz turkieraz.8150

 Bigarren finalerdia 
Finalerdiko partaideez gain, Alemania, Erresuma Batua eta Italiari ere egokituko zitzaien botoa ematea. Taulan azpimarratutako herrialdeak pasa ziren finalera.

+Ordena Herrialdea Artista Abestia Euskarara itzulpena Hizkuntza Postua Puntuak01 Srbuk "Walking Out" IrtetenIngelesa164902 Sarah McTernan "22"— Ingelesa181603 Anna Odobescu "Stay" Geratu Ingelesa128504 Luca Hänni "She Got Me" Hartu ninduen Ingelesa423205 Carousel "That Night" Gau hura Ingelesa155006 Ester Peony "On a Sunday" Igande batean Ingelesa137107 Leonora "Love is Forever" Maitasuna betirako da Ingelesa, FrantsesaLerro batzuk danieraz eta alemanez ere.109408 John Lundvik "Too Late for Love" Beranduegi maitasunerako Ingelesa323809 PÆNDA "Limits" Mugak Ingelesa172110 Roko "The Dream" Ametsa Ingelesa, Kroaziera146411 Michela "Chameleon" Kameleoia Ingelesa815712 Jurij Veklenko "Run with the Lions" Lehoiekin korrika egin Ingelesa119313 Sergey Lazarev "Scream" Garrasi Ingelesa621714 Jonida Maliqi "Ktheju tokës" Herrialdera itzuleraAlbaniera99615 KEiiNO "Spirit in the Sky" Zeruko espiritua IngelesaErrepikatzen den lerro bat ipar samieraz.721016 Duncan Laurence "Arcade" Joko-aretoa Ingelesa128017 Tamara Todevska "Proud" Harro Ingelesa223918 Chingiz "Truth" Egia Ingelesa5224

 Finala 
26 herrialdek hartu zuten parte finalean, eta 41 herrialdek eman zuten botoa.

+Ordena Herrialdea Artista Abestia Euskarara itzulpena Hizkuntza Postua PuntuakFinala ospatu eta lau egun geroago, Bielorrusiar epaimahaiaren emaitzak gaizki gehitu zirela adierazi zuen EBUk, eta hau zuzentzeak emaitza ofizialetan aldaketa batzuk eragin zituen.01 Michela "Chameleon" Kameleoia Ingelesa 14 10702 Jonida Maliqi "Ktheju tokës" Herrialdera itzuleraAlbaniera 17 9003 Lake Malawi "Friend of a Friend" Lagun baten laguna Ingelesa 11 15704  S!sters "Sister" Ahizpa Ingelesa 25 2405 Sergey Lazarev "Scream" Garrasi Ingelesa 3 37006 Leonora "Love is Forever" Maitasuna betirako da Ingelesa, FrantsesaLerro batzuk danieraz eta alemanez ere. 12 12007 Serhat "Say Na Na Na" Esan na na na IngelesaHiru hitz turkieraz. 19 7708 Tamara Todevska "Proud" Harro Ingelesa 7 30509 John Lundvik "Too Late for Love" Beranduegi maitasunerako Ingelesa 5 33410 Zala Kralj & Gašper Šantl "Sebi" Zeure buruariEsloveniera 15 10511Tamta "Replay" ErrepikapenaIngelesa 13 10912 Duncan Laurence "Arcade" Joko-aretoa Ingelesa 1 49813  Katerine Duska "Better Love" Maitasun hobea Ingelesa 21 7414  Kobi Marimi "Home" Etxea Ingelesa 23 3515 KEiiNO "Spirit in the Sky" Zeruko espiritua IngelesaErrepikatzen den lerro bat ipar samieraz. 6 33116  Michael Rice "Bigger Than Us" Gu baino handiagoa Ingelesa 26 1117 Hatari "Hatrið mun sigra" Gorrotoa nagusituko daIslandiera 10 23218  Victor Crone "Storm" Ekaitza Ingelesa 20 7619 ZENA "Like It" Gustoko Ingelesa 24 3120 Chingiz "Truth" Egia Ingelesa 8 30221  Bilal Hassani "Roi" Erregea Frantsesa, Ingelesa 16 10522  Mahmood "Soldi" Dirua ItalieraBi lerro arabieraz. 2 47223 Nevena Božović "Kruna" (Круна) KoroaSerbieraErrepikatzen diren bi lerro ingelesez. 18 8924 Luca Hänni "She Got Me" Arazi ninduen Ingelesa 4 36425  Kate Miller-Heidke "Zero Gravity" Zero grabitatea Ingelesa 9 28426  Miki "La venda" Benda Gaztelania 22 54

 Gertakariak 
 Boikot eskaerak 
Israeldar estatuaren aurkako "Boikota. Desinbertsioa. Zigorra" kanpaina jarraituz, ekitaldiari boikota egiteko deialdiak egin zituzten alderdi eta artista batzuek. Hala ere, aurreko urteko herrialde partaide guztiek jarraitu zuten lehiaketan bi salbuespen ezik, eta bi salbuespenek (Bulgaria eta Ukraina) bestelako arrazoiengatik egin zioten uko partaidetzari.

 Ukrainaren partaidetza 
Ukrainan Vidbir 2019 lehiaketak erabaki behar zuen nor izango ote zen Ukrainako ordezkaria Eurovisionen. 2019ko otsailaren 23an jokatu zen Vidbir 2019-en finala, eta Maruv abeslariak irabazi zuen "Siren Song" abestiarekin. Hala ere, Ukrainako telebista erakunde publikoak kontratu bat aurkeztu zion Maruvi Eurovisionen bere izena emateko, eta 48 orduko epea eman zion sinatzeko. Kontratu honen klausula deigarriena Errusian kontzertuak emateari uko egitea zen, eta Maruvek Errusian kontzertuak emateko data batzuk itxita zeuzkan aldez aurretik. 2014tik Errusia eta Ukraina artean sortutako gatazka politiko eta militarragatik, polemikoa da Ukrainan musikariek Errusian kontzertuak ematea. Maruvek uko egin zion kontratua sinatzeari eta Eurovisionera joateari baldintza horietan. Telebista erakundeak Vidbir lehiaketan bigarren eta hirugarren sailkatu zirenei eskatu zien orduan Eurovisionera joatea Ukraina ordezkatzeko, baina haiek ere uko egin ziotenean, telebista erakundeak bertan behera utzi zuen otsailaren 27an Ukrainaren partaidetza.

 Palestinar ikurren agerraldiak 
Israel-Palestina Gatazka dela eta, Palestinar ikurren ezusteko agerraldiak izan ziren finalean. Artista gonbidatu bezala abesten zuen Madonnaren emanaldian, bi dantzarik Israeldar eta Palestinar banderak erakusten zituzten bizkarrean, eta emanaldiaren amaieran bi dantzari hauek sorbaldaz sorbalda agertu ziren, eskailera batzuk igo ahala. Geroago, Islandiako partaideek, Hatari taldeko kideek, Palestinar ikurrak erakutsi zituzten kamara aurrean telebozketaren botoak jaso zituztenean, eta Expo Tel Aviveko ikuslegoaren zati nabarmen batek txistuekin erantzun zuen.

 Erreferentziak 

 Kanpo estekak 
  Eurovision 2019 webgune ofiziala

Kategoria:Eurovision Abesti Lehiaketa
Kategoria:2019
Kategoria:Israelgo musika
Kategoria:Telebistari buruzko eztabaidak